wannaphong/clean_thaiwikipedia huggingface dataset:
# ลอร์ดไอวาร์ เมานต์แบ็ตเทน
ลอร์ดไอวาร์ เมานต์แบ็ตเทน  เกิดเมื่อวันที่ 9 มีนาคม พ.ศ. 2506 เป็นบุตรชายคนเล็กของ เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับ เจนเน็ต เมอร์เซเดซ เขาเป็นปนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของ เยกาเจรีนามหาราชินี และยังเป็นน้องชายของ จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน

ลอร์ดไอวาร์ เมานต์แบ็ตเทน สมรสครั้งแรกกับ เพนนี เมานต์แบ็ตเทน เมื่อวันที่ 23 เมษายน พ.ศ. 2537 มีบุตรสาว 3 คน 
อิเลีย ลูอีส จอร์จีนา เมานต์แบ็ตเทน พระบิดาทูลหัวคือ เจ้าฟ้าชายเอ็ดเวิร์ด เอิร์ลแห่งเวสเซ็กส์
อเล็กซานดรา นาดา วิกตอเรีย เมานต์แบ็ตเทน พระมารดาทูลหัวคือ โซฟี เคาน์เตสแห่งเวสเซกซ์
ลูอีส ซาเนีย โรส เมานต์แบ็ตเทน

หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 เขาได้ออกมาประกาศคบหาและแต่งงานกับเจมส์ คอย และได้สมรสกันเมื่อวันที่ 22 กันยายน พ.ศ. 2561 

ทั้งนี้ลอร์ดไอวาร์ เมานต์แบ็ตเทน ยังเป็นบิดาทูลหัวให้กับเลดีลูอีส วินด์เซอร์ พระธิดาคนใหญ่ในเจ้าฟ้าชายเอ็ดเวิร์ด เอิร์ลแห่งเวสเซ็กส์ และโซฟี เคาน์เตสแห่งเวสเซกซ์
# ไฮด์พาร์ก (ลอนดอน)
ไฮด์พาร์ก เป็นสวนใหญ่ในเซ็นทรัลลอนดอน มีขนาดใหญ่สุดในบรรดาสวนหลวงทั้งสี่ซึ่งเรียงกันเป็นแนวตั้งแต่ทางเข้าพระราชวังเคนซิงตันผ่านสวนเคนซิงตันและไฮด์พาร์กผ่านไฮด์พาร์กคอร์เนอร์ และกรีนพาร์กข้ามประตูใหญ่สู่พระราชวังบักกิงแฮม สวนนี้แบ่งเป็นทะเลสาบเซอร์เพนไทน์และลองวอเทอร์

สมเด็จพระเจ้าเฮนรีที่ 8 ทรงสถาปนาสวนนี้ในปี 1536 เมื่อทรงเอาที่ดินมาจากเวสต์มินสเตอร์แอบบีย์แล้วใช้เป็นที่ล่าสัตว์ เปิดในสาธารณะในปี 1637 แล้วได้รับความนิยมอย่างรวดเร็ว มีการปรับปรุงใหญ่ในต้นคริสต์ทศวรรษที่ 18 ภายใต้พระบรมราชโองการของสมเด็จพระราชินีนาถแคโรไลน์ นิทรรศการใหญ่ปี 1851 จัดในสวนนี้ และเป็นที่ตั้งของวังแก้ว

เสรีภาพในการพูดและเดินขบวนเป็นลักษณะสำคัญของไฮด์พาร์กตั้งแต่คริสต์ศตวรรษที่ 19 มุมผู้ปราศรัยตั้งขึ้นเป็นจุดที่กล่าวปราศรัยและโต้วาทีอย่างเสรีตั้งแต่ปี 1872 ในปลายคริสต์สตวรรษที่ 20 สวนนี้เป็นที่จัดคอนเสิร์ตดนตรีร็อกขนาดใหญ่แบบไม่คิดค่าเข้าชม
อ้างอิง
# การขนส่งทางสายท่อ
การขนส่งทางสายท่อ เป็นการขนส่งของเหลวหรือแก๊สทางไกลผ่านระบบท่อหลายท่อ หรือสายท่อ (pipeline) ซึ่งมักสู่ไปยังพื้นที่ตลาดเพื่อการบริโภค ข้อมูลล่าสุดในปี 2014 พบว่ามีสายท่อรวมกันระยะทางเกือบ 3,500,000 กิโลเมตรใน 120 ประเทศในโลก ในจำนวนนี้ สหรัฐมี 65%

สายท่อมีอยู่เพื่อขนส่งปิโตรเลียมดิบและกลั่นแล้ว เชื้อเพลิง เช่น น้ำมัน แก๊สธรรมชาติ และเชื้อเพลิงชีวภาพ และของเหลวอื่นอย่างน้ำเสีย น้ำ เบียร์ น้ำร้อนและไอน้ำเป็นระยะทางสั้น ๆ สายท่อยังมีประโยชน์สำหรับขนส่งน้ำสำหรับบริโภคหรือการชลประทานทางไกลเมื่อต้องเคลื่อนย้ายผ่านเขา หรือเมื่อขนส่งผ่านคลองหรือช่องแคบไม่ได้ด้วยเหตุต่าง ๆ

สายท่อน้ำมันสร้างขึ้นจากท่อเหล็กกล้าหรือพลาสติกซึ่งมักฝังอยู่ใต้ดิน น้ำมันเคลื่อนที่ผ่านสายท่อโดยสถานีสูบตามสายท่อ แก๊สธรรมชาติ (และเชื้อเพลิงแก๊สที่คล้ายกัน) จะถูกบีบอัดเป็นของเหลว เรียก ของเหลวแก๊สธรรมชาติ (NGL) สายท่อแก๊สธรรมชาติสร้างจากเหล็กกล้าคาร์บอน การขนส่งทางสายท่อเป็นการขนส่งที่ปลอดภัยเมื่อเทียบกับทางถนนหรือทางราง และในสงครามมักเป็นเป้าหมายของการโจมตีทางทหาร
# หนิง ปัทมา
ปัทมา นาคสวัสดิ์ (15 กรกฎาคม พ.ศ. 2536 –) หรือชื่อในวงการคือ หนิง ปัทมา เป็นนักร้องลูกทุ่งหญิงชาวไทยอดีตสังกัดแกรมมี่โกลด์ ปัจจุบันสังกัดค่ายศิลปินอิสระ เธอเข้าสู่วงการจากการเป็นผู้เข้าแข่งขันในศึกวันดวลเพลง ทางช่องวัน เมื่อปี พ.ศ. 2558

 ชีวิตช่วงต้น 
เธอเกิดเมื่อวันที่ 18 กรกฎาคม พ.ศ. 2536 ที่จังหวัดสุรินทร์ จบการศึกษาระดับปริญญาโทที่มหาวิทยาลัยรังสิต

 เข้าสู่วงการบันเทิง 
เธอได้ลงนามสัญญาการเป็นศิลปินสังกัดแกรมมี่โกลด์อย่างเต็มตัวในเดือนกันยายน พ.ศ. 2561ปัทมา จิตรสวัสดิ์ นักร้องเจ้าเสน่ห์และอารมณ์ดี“ครูสลา” ดึง “หนิง ปัทมา” เป็นศิลปินเบอร์ล่าสุด กับบ้านแกรมมี่ โกดล์ลูกทุ่งสวยบอกต่อ! หนิง ปัทมา นักร้องลูกทุ่งหญิง ดาวรุ่ง แกรมมี่โกลด์ สวย เก่ง เซ็กซี่!

ในเดือนมกราคม พ.ศ. 2563 หนิง ปัทมา ได้เซ็นต่อสัญญากับค่ายแกรมมี่โกลด์ใหม่ ปัจจุบันเป็นศิลปินอิสระ

 ผลงานเพลง 
 สังกัด ศิลปินอิสระ (2559-2561) (2563-ปัจจุบัน) 
 ซิงเกิ้ลเดี่ยว 
 คำฮักลบบ่ได้ (2560)
 เนื้อร้าย (2561)
 เมาสุดท้าย (2562)
 มีน้ำตาเวลาคิดฮอด (2563)
 โสดนะคะ (2563)
 ต้นเหตุของความเสียใจ (2564)
 เวลารักษาบ่ได้ (2564)
 พ่อบักหำน้อย (2564)
 จุดแข็งรักก่อนจุดอ่อนโอนไว (2565)
 หลวงปู่แสง (2565)
 WHAT'S WRONG WITH YOU (2565)
 เจ็บในเมื่อวาน (2565)
 หลงมีใจ (2565)
 เอาไว้พ้อกันใหม่ (2567)

 สังกัด แกรมมี่โกลด์ (2561-2563) 

 ผลงานร่วมศิลปินอื่น 
 บทเพลงของดอกหญ้า วัน-เวลา-บ่อาจลบ (2562) 
เป็นการนำบทเพลงที่โด่งดังในอดีต กลับมาขับร้องใหม่ ชื่อเสียงให้กับหนิง ปัทมา โดยศิลปินเสียงคุณภาพ กว่า 14 ชีวิต ร่วมด้วย ต่าย อรทัย,มนต์แคน แก่นคูน,ศิริพร อำไพพงษ์,ก้านตอง ทุ่งเงิน,เบียร์ พร้อมพงษ์,ตรี ชัยณรงค์,เสถียร ทำมือ,เล้ง ศรันยกันย์,ดอกอ้อ ทุ่งทอง,เอิร์น สุรัตน์ติกานต์,เวียง นฤมล,เจมส์ จตุรงค์,หนิง ปัทมา และ ส้ม พฤกษา

 ดอกหญ้ากลางเมืองใหญ่ ศิลปิน ต่าย อรทัย
 บ่ฮักบ่ต้องสงสาร ศิลปิน มนต์แคน แก่นคูน
 ให้ตายไปกับใจ ศิลปิน ศิริพร อำไพพงษ์
 ตัวช่วยที่บ่ได้เชิญ ศิลปิน ก้านตอง ทุ่งเงิน
 รู้ว่าเขาหมดใจ...ทำไมยังฮักเหลือเกิน ศิลปิน เบียร์ พร้อมพงษ์
 ตั๋วให้คึดฮอด ศิลปิน ตรี ชัยณรงค์
 บอกใจยังไงดี ศิลปิน เสถียร ทำมือ
 ท่องคำว่าทำใจ ศิลปิน เล้ง ศรันยกันย์
 บั๊ดสะหลบ...อย่าจบแค่พบหน้า ศิลปิน ดอกอ้อ ทุ่งทอง
 หน้าจอรอสาย ศิลปิน เอิร์น สุรัตน์ติกานต์
 ฮักมาแต่ชาติก่อน ศิลปิน เวียง นฤมล
 มื้อใด๋สิคิดฮอด ศิลปิน เจมส์ จตุรงค์
 แก้มแดงแรงใจ ศิลปิน หนิง ปัทมา
 ดาวเต้น ม.ต้น ศิลปิน ส้ม พฤกษา

 ผลงานการแสดง 
 ละครโทรทัศน์ 
 สะใภ้กาฝาก ช่อง 3 รับบท พีม (รับเชิญ) (2561)
 ผาแดงนางไอ่ ช่องวัน 31 (2567)
# เพนนี เมานต์แบ็ตเทน
เพนนี เมานต์แบ็ตเทน หรือ เลดีไอวาร์ เมาต์แบ็ตเทน  เกิดเมื่อวันที่ 17 มีนาคม พ.ศ. 2509 เป็นบุตรีของ โคลิน จี. ทอมปฺสัน และ โรสแมรี เวรา เอ็ดวาร์ด หลังจากที่เธอเกิดไม่นาน บิดาและมารดาของเธอได้หย่าร้างกัน โดยมารดาของเธอได้สมรสใหม่กับ ทิม วอร์กเกอร์ 

เธอได้สมรสกับ ลอร์ดไอวาร์ เมานต์แบ็ตเทน เมื่อวันที่ 23 เมษายน พ.ศ. 2537  โดยแขกในงานมีอาทิ เจ้าหญิงมาร์กาเรต เคาน์เตสแห่งสโนว์ดอน เจ้าชายเอ็ดเวิร์ด เอิร์ลแห่งเวสเซกซ์ มีบุตรสาว 3 คน 
อิเลีย ลูอีส จอร์จีนา เมานต์แบ็ตเทน พระบิดาทูลหัวคือ เจ้าฟ้าชายเอ็ดเวิร์ด เอิร์ลแห่งเวสเซ็กส์
อเล็กซานดรา นาดา วิกตอเรีย เมานต์แบ็ตเทน พระมารดาทูลหัวคือ โซฟี เคาน์เตสแห่งเวสเซกซ์
ลูอีส ซาเนีย โรส เมานต์แบ็ตเทน

หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 ลอร์ดไอวาร์ เมานต์แบ็ตเทน อดีตสามีของเธอได้ออกมาประกาศคบหาและแต่งงานกับเพศเดียวกัน เจมส์ คอย และได้สมรสกันเมื่อวันที่ 22 กันยายน พ.ศ. 2561 โดยภายหลังการหย่านั้น เธอได้เปลี่ยนชื่อมาเป็น เพนนี เมานต์แบ็ตเทน แทนที่ เลดีไอวาร์ เมาต์แบ็ตเทน เธอยังได้รับเกียรติให้เป็นสุภาพสตรีแห่งคฤหาสน์คอยส์ พาร์ค และ คฤหาสน์บริดเวลล์ พาร์ค

ภารกิจของเธอคือทำหน้าที่เป็นผู้อุปถัมภ์องค์กรโรคมะเร็งเม็ดเลือดขาวและดูแลองค์กรที่ส่งเสริมการวิจัยโรคมะเร็งและการค้นหาการรักษาสำหรับโรคมะเร็งเม็ดเลือดขาว โดยเธอดูแลต่อจากอดีตสามีของเธอ พร้อมด้วยเลดีพาเมลา ฮิกส์ ธิดาคนเล็กของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเธอยังดูแลองค์กรการกุศลอื่น ๆ เช่น องค์กรการปั่นจักรยานแห่งสหราชอาณาจักร โดยเป็นรองประธานสมาคม ส่วนประธานสมาคมนั้นคือ เจ้าชายริชาร์ด ดยุกแห่งกลอสเตอร์
 อ้างอิง 
http://thepeerage.com/p80.htm#i798[self-published source]
"Our Patrons". Leukaemia Care. Retrieved 19 March 2020.
Rose, Jenn (28 June 2018). "Who Is Penny Mountbatten? Lord Ivar Mountbatten's Ex-Wife Has A Touching Role In His Upcoming Wedding". Romper. Retrieved 19 March 2020.
Hicks, Amber (31 August 2019). "Queen's cousin claims royals 'don't discuss' his gay marriage which made history". Mirror. Retrieved 19 March 2020.
Bell, Matthew (31 August 2019). "Meet the trailblazing Royal newlyweds Lord Ivar Mountbatten and James Coyle at home". Tatler. Retrieved 19 March 2020. 
Cooper, Joel (2 October 2019). "Inside the incredible - and unusual - lifestyle of Devon's poshest family". DevonLive. Retrieved 19 March 2020.
Steafel, Eleanor (28 January 2020). "Meet Lady Penny: the thoroughly modern Mountbatten with a blended family". The Telegraph. Retrieved 19 March 2020.
"Lady Penny Mountbatten says 'everything's really good' with ex-husband Ivar Mountbatten". internewscast. 28 January 2020. Retrieved 19 March 2020.
Fordham, Evie (18 June 2018). "Queen's Cousin Will Get Hitched At Royal Family's First Gay Wedding". Church of God's Faithful. Retrieved 19 March 2020.
"Penny Mountbatten". Retrieved 19 March 2020.
# อันเดรย์ เซียร์เกเยวิช เซมิโอนอฟ
อันเดรย์ เซียร์เกเยวิช เซมิโอนอฟ (เกิดวันที่ 24 มีนาคม ค.ศ. 1989) เป็นนักฟุตบอลชาวรัสเซียที่เล่นในตำแหน่งเซ็นเตอร์แบ็กให้กับอัคมัตกรอซนี และทีมชาติรัสเซีย

เขาลงเล่นในรัสเซียนพรีเมียร์ลีกนัดแรกให้กับอัมคาร์เปิร์มเมื่อวันที่ 25 พฤศจิกายน ค.ศ. 2012 ในการพบกับอันจีมาคัชคาลา และทำประตูได้ในนัดนั้น (อัมคาร์แพ้ 1–2) ในวันที่ 4 กุมภาพันธ์ ค.ศ. 2014 อัมคาร์ประกาศว่าเขาจะย้ายไปเตเรกกรอซนี หรืออัคมัตกรอซนีในปัจจุบัน

เขาลงเล่นนัดแรกให้กับทีมชาติรัสเซียเมื่อวันที่ 31 พฤษภาคม ค.ศ. 2014 ในนัดกระชับมิตรที่พบกับนอร์เวย์ ต่อมาในวันที่ 2 มิถุนายน ค.ศ. 2014 เขามีชื่อติดทีมชาติชุดลุยศึกฟุตบอลโลก 2014 ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในฟุตบอลโลก 2018 และในวันที่ 3 มิถุนายน ค.ศ. 2018 เขายังคงมีชื่อในทีมชาติชุดสุดท้าย อย่างไรก็ตาม ในฟุตบอลโลกทั้งสองครั้ง เขาไม่ได้ลงเล่นเลย
# โลกที่สี่
โลกที่สี่ เป็นการขยายความแบบจำลองสามโลก หมายความถึง
 กลุ่มประชากรย่อยที่ถูกกีดกันจากสังคมโลก
 คนหาของป่าล่าสัตว์ เร่ร่อน ท้องทุ่ง (pastoral) และคนที่ทำเกษตรกรรมเพื่อการยังชีพที่อาศัยอยู่นอกเหนือจากบรรทัดฐานอุตสาหกรรมสมัยใหม่
 กลุ่มประชากรย่อยที่อาศัยอยู่ในประเทศโลกที่หนึ่ง แต่มีมาตรฐานการครองชีพอย่างประชากรโลกที่สาม หรือประเทศกำลังพัฒนา

ทั้งนี้ คำนี้ไม่เป็นที่ยอมรับกันทั่วไป "โลกที่สี่" ยังใช้หมายถึงส่วนอื่นของโลกโดยเทียบกับแบบจำลองสามโลก
# เดมะซิสโท
เดมะซิสโท (Demosistō) เป็นองค์กรทางการเมืองฝ่ายประชาธิปไตยที่ก่อตั้งเมื่อ 10 เมษายน 2016 ในฐานะพรรคการเมือง อดีตพรรคเดเมอซิสโทนำโดยโจชัว หว่อง และ แอกเนส โจว ทั้งคู่เป็นอดีตผู้นำของสกอลาริสม์ ควบคู่ไปกับนาธาน ลอว อดีตหัวหน้าเลขานุการของสหภาพฮ่องกงเพื่อนักเรียนนักศึกษา (HKFS) สกอลาริสม์ และ HKFS เป็นกลุ่มนักกิจกรรมเยาวชนที่มีบทบาทอย่างมากในการประท้วงระยะเวลา 79 วันที่รู้จักในชื่อ การปฏิวัติร่ม เมื่อปี 2014 

เดมะซิสโทสนับสนุนการลงประชามติเพื่อกำหนดเอกราชของฮ่องกงเพื่อให้ฮ่องกงแยกตัวออกจากประเทศจีนและจัดตั้งในฐานะรัฐเอกราช ภายหลังปี 2047 ที่ซึ่งหลักการหนึ่งประเทศ สองระบบที่มีการลงนามสัญญาไว้ในสนธิสัญญาร่วมจีน-บริเตน และในกฎพื้นฐานฮ่องกงถูกตั้งไว้ให้สิ้นสุดลง พรรคเดมะซิสโทชนะที่นั่งส่วนใหญ่ในการเลือกตั้งคณะนิติบัญญัติฮ่องกง ปี 2016 โดยมีประธานพรรค นาธาน ลอว เป็นผู้สมัครรับเลือกตั้งที่อายุน้อยที่สุดที่ได้รับการเลือกตั้งด้วยวัย 23 ปี ในปี 2017 ลอวถูกตัดสิทธิ์ออกจากการเป็นสมาชิกของสภานิติบัญญัติแห่งฮ่องกงอันเป็นผลจากข้อโต้เถียงกรณีการปฏิญาณตนของสมาชิกสภานิติบัญญัติ และได้ถูกขังในคุกร่วมกับโจชัว หว่อง ด้วยข้อหาบุกเข้าจัตุรัสพลเรือนระหว่างการปฏิวัติร่ม หลังการถูกตัดสิทธิ์หลายครั้งของตัวแทนจากพรรคเดมะซิสโท พรรคได้ผ่านมติเมื่อเดือนมกราคม 2020 ที่จะละทิ้งการสนับสนุน "การกำหนดการปกครองด้วยตนเองโดยวิถีประชาธิปไตย" (democratic self-determination) ต่อมาเมื่อรัฐบาลจีนประกาศใช้กฎหมายความมั่นคงแห่งชาติฮ่องกง ทำให้แกนนำพรรคลาออกจากตำแหน่งและยุบพรรคไปในวันที่ 30 มิถุนายน 2020
# อะลัน ดซาโกเอฟ
อะลัน เยลิซบารอวิช ดซาโกเอฟ (, ; เกิดวันที่ 17 มิถุนายน ค.ศ. 1990) เป็นนักฟุตบอลชาวรัสเซียนที่เล่นในตำแหน่งกองกลางให้กับซีเอสเคเอ มอสโก และทีมชาติรัสเซีย

หลังจากที่เข้าร่วมสโมสรอะกาเดมิยาตอลยัตติใน ค.ศ. 2006 เขาได้เล่นให้กับสโมสรอยู่สองฤดูกาลก่อนที่จะย้ายไปซีเอสเคเอ มอสโก เขาประสบความสำเร็จในฤดูกาลแรกในรัสเซียนพรีเมียร์ลีก และได้รับรางวัลผู้เล่นดาวรุ่งยอดเยี่ยมประจำลีก จนเปิดโอกาสให้เขาถูกเรียกติดทีมชาติ เขาได้รับการยกย่องให้เป็นสตาร์ของนอร์ทออสซีเชีย–อะลาเนีย เขาชนะเลิศรัสเซียนพรีเมียร์ลีก 3 สมัย และรัสเซียนคัพ 4 สมัย

เขาลงเล่นให้กับทีมชาติชุดใหญ่นับตั้งแต่ ค.ศ. 2008 โดยเป็นผู้ทำประตูสูงสุดร่วมในฟุตบอลชิงแชมป์แห่งชาติยุโรป 2012 นอกจากนี้ เขายังได้ลงเล่นในฟุตบอลโลก 2014 และ 2018

 เกียรติประวัติ 
 สโมสร 
ซีเอสเคเอ มอสโก
 รัสเซียนพรีเมียร์ลีก: 2012–13, 2013–14, 2015–16
 รัสเซียนคัพ: 2007–08, 2008–09, 2010–11, 2012–13
 รัสเซียนซูเปอร์คัพ: 2009, 2013, 2018

 รางวัลส่วนตัว 
 ติดหนึ่งใน 33 ผู้เล่นยอดเยี่มมประจำลีก: 2008, 2009, 2011–12, 2012–13, 2013–14, 2014–2015, 2015–2016
 ผู้เล่นดาวรุ่งยอดเยี่ยมแห่งรัสเซียนพรีเมียร์ลีก: 2008
 ผู้ทำประตูสูงสุดในฟุตบอลชิงแชมป์แห่งชาติยุโรป: 2012
Member of symbolic team of UEFA European Under-21 Football Championship: 2013
 GQ Russia Men of The Year Awards - 2013
# สวามี วิเวกานันท์
สวามี วิเวกานันท์ทับศัพท์ภาษาไทยอิงตามชื่อของ  ศูนย์วัฒนธรรมสวามี วิเวกานันท์  กรุงเทพมหานคร (Swami Vivekananda; ; 12 มกราคม 1863 – 4 กรกฎาคม 1902) ชื่อเมื่อเกิด นเรนทรนาถ ทัตตา (Narendranath Datta) เป็นสงฆ์ฮินดูและผู้นำสาวกของฤๅษีอินเดียเมื่อศตวรรษที่ 19 รามกฤษณะ เขาเป็นบุคคลสำคัญที่ได้แนะนำปรัชญาอินเดีย เวทันต์ และ โยคะ สู่โลกตะวันตก และได้รับการยกย่องในฐานะผู้เชิดชูการรับรู้พหุความเชื่อ (interfaith awareness), นำพาให้ศาสนาฮินดูมาสู่สถานะของการเป็นศาสนาหลักของโลกในช่วงปลายศตวรรษที่ 19 เขาเป็นแรงผลักดันสำคัญในการปฏิรูปศาสนาฮินดูในประเทศอินเดีย และมีส่วนร่วมในแนวคิดชาตินิยมอินเดียในฐานะเครื่องมือเพื่อต่อสู้กับจักรวรรดิอังกฤษในสมัยอาณานิคม วิเวกานันท์ได้ก่อตั้งรามกฤษณะมาถ และมิชชั่นรามกฤษณะ

วันเกิดของเขาได้รับการเฉลิมฉลองเป็นวันเยาวชนแห่งชาติของประเทศอินเดีย
# ลาตาบลาดา
ลาตาบลาดา  เป็นเมืองในประเทศอาร์เจนตินา ตั้งอยู่ในอำเภอลามาตันซา และเป็นส่วนหนึ่งของมหานครบัวโนสไอเรสเขตปริมณฑล
# จีไอโจ (เกมอาร์เคด)
จีไอโจ  เป็นวิดีโอเกมแนวเกมยิงที่ไม่ต้องเดินมุมมองบุคคลที่สามที่ผลิตโดยโคนามิและเปิดตัวใน ค.ศ. 1992 สำหรับอาร์เคดนันทนาการ ซึ่งอิงจากซีรีส์การ์ตูนจีไอโจ: อะเรียลอเมริกันฮีโร และนำแสดงโดยตัวละครสี่ตัวจากซีรีส์ ได้แก่ ดุ๊ก, สเนกอายส์, สการ์เลตต์ และโรดบล็อก

 รูปแบบการเล่น 
เกมนี้เป็นเกมยิงที่ไม่ต้องเดินมุมมองบุคคลที่สาม ซึ่งผู้เล่นแต่ละคนเลือกหนึ่งในสี่ของปฏิบัติการจีไอโจ ได้แก่ ดุ๊ก, สเนกอายส์, สการ์เลตต์ หรือโรดบล็อก สามารถเล่นเกมได้สูงสุดสี่คนพร้อมกัน ตัวละครแต่ละตัวจะยืนหรือวิ่งไปข้างหน้าโดยอัตโนมัติในมุมมอง 3 มิติ และผู้เล่นของพวกเขาสามารถใช้จอยสติ๊กเพื่อเลื่อนไปทางซ้ายหรือขวา เช่นเดียวกับยกหรือลดเป้าเล็ง สิ่งนี้ช่วยสำหรับการเคลื่อนไหวส่วนหลังผ่านหน้าจอส่วนใหญ่ ตัวละครแต่ละตัวมีอาวุธปืนที่มีกระสุนไม่จำกัด เช่นเดียวกับเครื่องยิงขีปนาวุธ ซึ่งมาพร้อมกับขีปนาวุธ 3 ถึง 5 ลูก และสามารถบรรจุได้ถึงเก้าลูก

ผู้เล่นใช้อาวุธเหล่านี้ผ่านปุ่มยิงมาตรฐาน และปุ่มยิงขีปนาวุธที่ช่วยให้สามารถทำลายล้างได้มากขึ้นโดยค่าคำสั่งหนึ่งครั้ง คุณสามารถรับพาวเวอร์อัปได้ซึ่งทำให้ผู้เล่นสามารถยิงได้อย่างรวดเร็วโดยกดปุ่มยิงค้างไว้, เพิ่มขีปนาวุธอีกลูกในการจัดหา หรือฟื้นฟูพลังชีวิตของตัวละคร

เป้าหมายของเกมคือการค้นหาฐานที่มั่นที่ซ่อนอยู่ของคอบรา และหยุดการทัพครั้งล่าสุดของคอบรา คอมมานเดอร์ ที่จะยึดครองโลก ในเกมจะมีภารกิจสามภารกิจ แต่ละภารกิจประกอบด้วยหลายแอเรีย ได้แก่ โรงงานเคมี, สนามบินทหาร, โรงงานอาวุธ, ป่า ฐานถ้ำ และเรือประจัญบาน ส่วนศัตรู ได้แก่ ทหารไวเปอร์ และยานพาหนะ เช่น แฟง II, ฮิส II, เรเซอร์แบ็ก และเฮอร์ริเคน ส่วนบอสประกอบด้วยโทแมกซ์ และเซมอต, เมทัล-เฮด, เดอะบารอเนส, พันตรี บลัดด์ และเดสโตร โดยยุทธการครั้งสุดท้ายจะเกิดขึ้นระหว่างทีมจีไอโจ กับคอบรา คอมมานเดอร์

 การตอบรับ 
นิตยสารคอมพิวเตอร์แอนด์วิดีโอเกมส์ให้บทวิจารณ์เชิงบวกแก่เกมอาร์เคดนี้ในฉบับเดือนกรกฎาคม ค.ศ. 1992 โดยให้ 346 คะแนนจาก 400 และนิตยสารอิเล็กทรอนิกส์เกมมิงมันธลียังให้ความเห็นเชิงบวกกับเกมอาร์เคดดังกล่าวในฉบับเดือนตุลาคม ค.ศ. 1992Electronic Gaming Monthly, issue 39 (October 1992), page 20
# รามกฤษณะ
ศรีปรมหังสารามกฤษณะ (Sri Ramakrishna Paramahansa; ; 18 กุมภาพันธ์ 1836 – 16 สิงหาคม 1886,——— — หรือนามเมื่อเกิด คทาธาร จัตโตปธยายะ (Gadadhar Chattopadhyaya) เป็นฤาษี, สันตะ และผู้นำทางศาสนาในศาสนาฮินดูในเบงกอลศตวรรษที่ 19 ศรีรามกฤษณะมีประสบการณ์ความอิ่มเอิบทางจิตวิญญาณตั้งแต่ยังเยาว์และได้รับอิทธิพลจากขนบทางศาสนามากมาย รวมทั้งความเคารพต่อองค์เทวีพระแม่กาลี, ตันตระ, ภักติ และ อทไวตะเวทันต์—— 

เมื่อครั้นเป็นนักบวชที่ทักษิเณศวรกาลีมนเทียร นิสัยธรรมชาติและความปิติทางความเชื่อได้ทำให้ท่านมีความเข้าใจในสิ่งต่าง ๆ อย่างกว้างขวาง, นำพาท่านไปพบกับอาจารย์ทางจิตวิญญาณและผู้นำทางสังคมมากมาย ท่านได้ถ่ายทอดความรู้ต่าง ๆ ให้กับสาวก ที่ซึ่งต่อมาได้ตั้งเป็นคณะรามกฤษณะhttps://belurmath.org/about-us/  Belur Math Headquarters for the Ramakrishna Order and Mission ท่านค่อย ๆ ได้รับความเคารพบูชาอย่างมากจากชนชั้นนำของเบงกอลและในกลุ่มคนวงการศาสนา ที่ซึ่งนำไปสู่การก่อตั้งรามกฤษณะมาถ และ มิชชั่นรามกฤษณะ โดยผู้นำสาวกของท่าน สวามี วิเวกานันท์
# เฆเนรัลอัลเบอาร์ (รัฐบัวโนสไอเรส)
เฆเนรัลอัลเบอาร์  เป็นเมืองในอำเภอเฆเนรัลอัลเบอาร์ในรัฐบัวโนสไอเรส

การตั้งถิ่นฐานถูกก่อตั้งขึ้นในปี ค.ศ. 1853 ในชื่อ ฟอร์ตินเอสเปรันซา ต่อมาในชื่อ ปูเอโบลเอสเปรันซา และในวันที่ 19 กรกฎาคม ค.ศ. 1869 เมืองได้รับการเปลี่ยนชื่อตามชื่อของนายพลการ์โลส มาริอา เด อัลเบอาร์ (ค.ศ. 1789–1852) ผู้ซึ่งต่อสู้เพื่อปลดปล่อยอาร์เจนตินาในช่วงสงครามอิสรภาพ เมืองนี้เติบโตเร็วมากกว่าเมืองใด ๆ ในรัฐบัวโนสไอเรส เพราะเรือนจำที่ใหญ่ที่สุดแห่งหนึ่งในรัฐได้ถูกสร้างขึ้นในเฆเนรัลอัลเบอาร์ใน ค.ศ. 2000

เฆเนรัลอัลเบอาร์ตั้งอยู่ห่างจากกรุงบัวโนสไอเรส 200 กิโลเมตร ปัจจุบันเป็นพื้นที่ที่เต็มไปด้วยการทำเกษตรกรรม เป็นที่รู้จักจากกิจกรรมการเกษตรและปศุสัตว์ พื้นที่ในการปกครองของเฆเนรัลอัลเบอาร์มีเขตแดนติดกับตาปัลเกทางตะวันตกเฉียงเหนือ ติดกับโบลิบาร์ทางเหนือ ติดกับเบย์นติซิงโกเดมาโยทางตะวันตก ติดกับซาลาดิโยทางตะวันออก และติดกับลัสโฟลเรสทางะวันตก
# ไมปู (รัฐเมนโดซา)
ไมปู  เป็นเมืองที่ตั้งอยู่ในรัฐเมนโดซา ประเทศอาร์เจนตินา เป็นเมืองหลวงของจังหวัดไมปู ตั้งอยู่ไม่ไกลจากเมืองหลวงของรัฐอย่างเมนโดซา

ไมปูเป็นศูนย์กลางที่สำคัญของภูมิภาคที่ทำการผลิตไวน์ที่กำลังเติบโตเพิ่มขึ้น และมีพิพิธภัณฑ์ไวน์ มีประชากรอาศัยอยู่ 89,433 คน จากการสำรวจสำมะโนประชากรประเทศอาร์เจนตินาปี 2001

 แหล่งข้อมูลอื่น 

 VISITE MAIPU wine photos service shop weather professional all information of CITY MAIPU

 เว็บไซต์เทศบาล

 รูปภาพ
# นีมอแล็งปิก
นีมอแล็งปิก  หรือที่โดยทั่วไปเรียกว่า นีม  เป็นสโมสรฟุตบอลฝรั่งเศสที่ตั้งอยู่ในเมืองนีม สโมสรก่อตั้งขึ้นเมื่อวันที่ 10 เมษายน ค.ศ. 1937 และปัจจุบันเล่นในลีกเอิงซึ่งเป็นลีกสูงสุดของฟุตบอลฝรั่งเศส ความสำเร็จที่สำคัญที่สุดของสโมสรคือการชนะเลิศลีกเดอใน ค.ศ. 1950 และการชนะเลิศช็องปียอนานาซียอนาลใน ค.ศ. 1997 และ ค.ศ. 2012 สนามเหย้าของสโมสรคือสตาดเดอก็อสเตียร์ ซึ่งตั้งอยู่ในเมืองนีม
# เลดีพาเมลา ฮิกส์
เลดีพาเมลา ฮิกส์ (ราชสกุลเดิม: เมานต์แบ็ตเทน)  เกิดเมื่อวันที่ 19 เมษายน ค.ศ. 1929 เป็นธิดาคนเล็กในหลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร เป็นน้องสาวเดียวคนเดียวของแพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า

 สมรส 
เลดีพาเมลา เมานต์แบ็ตเทน สมรสกับเดวิด ไนติงเกล ฮิกส์ เมื่อวันที่ 13 มกราคม ค.ศ. 1960 โดยมีเพื่อนเจ้าสาวคือ เจ้าฟ้าหญิงแอนน์และเจ้าหญิงคาริสาแห่งเฮสส์ (พระธิดาในเจ้าหญิงโซฟีแห่งกรีซและเดนมาร์ก) ทั้งคู่มีบุตรดังนี้
เอ็ดวีนา แบรนด์เนลล์
แอชลีย์ ฮิกส์
อินเดีย ฮิกส์

หลังจากงานสมรสผ่านไปไม่นาน วันที่ 21 กุมภาพันธ์ ในปีเดียวกันนั้น เอ็ดวินา แอชลีย์ เคาน์เตสเมานต์แบ็ตเทนแห่งพม่า มารดาของเธอก็ถึงแก่กรรมลงด้วยอายุ 59 ปี
# การลอบสังหารพัก จ็อง-ฮี
พัก จ็อง-ฮี อดีตประธานาธิบดีคนที่ 3 ของประเทศเกาหลีใต้ ถูกลอบสังหารเมื่อวันที่ 26 ตุลาคม ค.ศ. 1979 ที่บ้านพักประจำตำแหน่งประธานาธิบดี ณ กรุงโซล โดยคิม แจ-กยู ผู้บัญชาการหน่วยข่าวกรองกลางแห่งสาธารณรัฐเกาหลี (KCIA) เป็นผู้ลงมือลอบสังหาร เหตุการณ์นี้ถูกเรียกอีกอย่างว่า เหตุการณ์ 10.26 และต่อมานายคิมถูกศาลตัดสินประหารชีวิตโดยการแขวนคอ ในวันที่ 24 พฤษภาคม ค.ศ. 1980 และเกิดการรัฐประหารโดยช็อน ดู-ฮวัน ในปีเดียวกัน

คิม แจ-คยูให้เหตุผลในการลอบสังหารครั้งนี้ว่า พักเป็นอุปสรรคต่อการปกครองด้วยระบอบประชาธิปไตย และให้เหตุผลเพิ่มเติมในการกระทำของเขาว่าเป็นหนึ่งในความรักชาติ“ปัก จุง ฮี” นายพลจากรัฐประหารแห่งเกาหลีใต้ ผู้สร้างวัฒนธรรม "เผด็จการชุบตัวด้วยการเลือกตั้ง"

เหตุการณ์ลอบสังหาร
เย็นวันที่ 26 ตุลาคม ค.ศ. 1979 พักพร้อมคนติดตามและคนสนิทของพักได้ร่วมรับประทานอาหารเย็นที่บ้านพักประธานาธิบดี (บ้านสีฟ้า) หลังจากปฏิบัติภารกิจเสร็จสิ้น ขณะที่ร่วมรับประทานอาหารอยู่นั้น นายคิม แจ-กยู ผู้บัญชาการหน่วยข่าวกรองกลางแห่งสาธารณรัฐเกาหลี เดินกลับมาพร้อมปืนสั้นวอลเทอร์ พีพีเค แล้วได้ยิงชา จี-ชยู คนสนิทของพักเข้าที่ต้นแขน จากนั้นนายคิมได้ยิงพักที่อกด้านซ้ายจนพักได้รับบาดเจ็บ ต่อมาคิมจะยิงนายชาอีกครั้งแต่กระสุนหมด นายคิมจึงเดินออกไป

นายชาหลบเข้าไปในห้องน้ำสักระยะจนกระทั่งเดินออกมา และนายคิมเดินกลับเข้ามาพร้อมปืนลูกโม่สมิตร์แอนด์เวสสัน เอ็ม 38 และได้ยิงนายชาจนเสียชีวิต จากนั้นคิมจึงเดินไปที่พักและดึงหัวพักขึ้นมา และได้ยิงพักเข้าที่ศีรษะจนเสียชีวิตในที่สุด

วัฒนธรรมสมัยนิยม
 เหตุการณ์นี้ถูกนำมาสร้างภาพยนตร์เรื่อง เดอะเพรอซิเดนท์ลาสแบง (그때 그사람들) เข้าฉายในปี ค.ศ. 2005"Box office by Country: The President's Last Bang Box Office Mojo. Retrieved 2012-06-04"Box office by Country: The Men At That Time Box Office Mojo. Retrieved 2012-06-04 กำกับโดยอิม ซัง-ซู นำแสดงโดยซง แจ-โฮ (รับบทเป็นพัก จ็อง-ฮี) และแบ็ก ย็อน-ซิก (รับบทเป็นคิม แจ-กยู)
# โรงเรียนดรุณาราชบุรี
โรงเรียนดรุณาราชบุรี เป็นโรงเรียนเอกชน ประเภทสหศึกษา ขนาดใหญ่พิเศษ ที่ตั้งอยู่ใจกลางตัวเมืองราชบุรี ดำเนินการโดยคณะบาทหลวงประจำเขตมิสซังราชบุรี ตั้งอยู่ที่ ถนนคฑาธร ตำบลหน้าเมือง อำเภอเมืองราชบุรี โดยในปัจจุบัน อยู่ในการกำกับดูแลของ บาทหลวงเสนอ ดำเนินสดวก (อุปมุขนายกและอธิการ) และบาทหลวง ผู้ช่วยศาสตราจารย์ ดร. อภิสิทธิ์ กฤษเจริญ (ผู้อำนวยการ)https://www.drs.ac.th/features/2016-07-02-04-28-58/2016-07-02-04-44-59
thumb|ป้ายโรงเรียน และนักเรียนโรงเรียนดรุณาราชบุรี ในปี 2563
 ประวัติ 
แต่เดิม ศูนย์มิสซังราชบุรี ตั้งอยู่ที่ บางนกแขวก จังหวัดสมุทรสงคราม การคมนาคมไม่สะดวก บิชอป เปโตร คาเร็ตโต ประมุขเขตมิสซังราชบุรี ในขณะนั้น จึงได้ย้ายศูนย์มิสซัง มาตั้งอยู่ในตัวเมืองราชบุรีแทน จึงเป็นต้นกำเนิดของโรงเรียนดรุณาราชบุรี โดยนะช่วงแรก ได้เริ่มก่อสร้างอาคาร 1 ในปี พ.ศ. 2498 โดยสร้างเป็นอาคารคอนกรีต 3 ชั้น กว้าง 9 เมตร ยาว 247 เมตร โดยได้วางศิลาฤกษ์ ในวันที่ 25 กุมภาพันธ์ 2499 และแล้วเสร็จ ในปี 2500 และได้เปิดทำการสอนวันแรกในวันที่ 17 พฤษภาคม 2500 โดยในขณะนั้น มีจำนวนนักเรียนทั้งสิ้น 382 คน ครู 19 คน และ มี 11 ห้องเรียน ในช่วงแรกเปิดรับเฉพาะนักเรียนชาย โดยมีบาทหลวง ยอห์น โกลมบีนี เป็นอธิการคนแรก https://www.drs.ac.th/features/2016-07-02-04-28-58/2016-07-02-04-44-59

ในปี พ.ศ. 2522 มีการก่อตั้งวิทยาลัยอาชีวศึกษาดรุณาราชบุรี เพื่อเปิดสอนในสาขาวิชาชีพ และในปี พ.ศ. 2544 โรงเรียนดรุณาราชบุรี ได้เปิดทำการสอน การเรียนแผนกภาษาอังกฤษ ซึ่งเป็นโรงเรียนแห่งแรกในจังหวัดราชบุรี ที่ได้เปิดทำการสอนแบบ 2 ภาษา และได้ก้าวหน้าสู้โรงเรียนดรุณาราชบุรีวิเทศศึกษาในเวลาต่อมา

 เหตการณ์สำคัญ 
thumb|พิธีอภิเษกมุขนายก พระคุณเจ้ายอห์น บอสโก ปัญญา กฤษเจริญ โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอปซัลวาตอเร เปนนักคีโอ
ในปี พ.ศ. 2548 ได้มีพิธีอภิเษก คุณพ่อปัญญา ขึ้นเป็น มุขนายก ปัญญา กฤษเจริญ ประมุขเขตมิสซังราชบุรี และยังได้ต้อนรับพระคาร์ดินัล มีชัย กิจบุญชู ประธานสภาประมุขแห่งบาทหลวงโรมันคาทอลิกแห่งประเทศไทย และอัครมุขนายกเขตมิสซังกรุงเทพฯในขณะนั้น พระคุณเจ้า เทียนชัย สมานจิต มุขนายก เขตมิสซังจันทบุรีในขณะนั้น และ อาร์ชบิชอป ซัลวาตอเร เปนนักคีโอ เอกอัครสมณทูตวาติกันประจำประเทศไทยในขณะนั้น โดยพระคุณเจ้าได้เลือก อาคารเซ็นต์ปีเตอร์ โรงเรียนดรุณาราชบุรีเป็นสถานที่ประกอบพิธี

ในปี พ.ศ. 2557 ทางโรงเรียนดรุณาราชบุรี  ได้ต้อนรับพระธาตุ นักบุญ สมเด็จพระสันตปาปา ทั้ง 2 พระองค์ นั้นคือ พระธาตุ สมเด็จพระสันตะปาปายอห์นที่ 23และสมเด็จพระสันตะปาปายอห์น ปอลที่ 2 http://www.ratchaburidio.or.th/main/news/108-news2014/978-2relic-saint-pope

ในปี พ.ศ. 2562 ทีมเชียร์ลีดเดอร์โรงเรียนดรุณาราชบุรี ได้เข้าแข่งขันกีฬาเชียร์หลีดดิ้ง และได้คว้าแชมป์โลก ประจำปี 2019 และ ปี 2021 ณ ประเทศสหรัฐอเมริกา

 ดรุณาในสื่อบันเทิง 
พ.ศ. 2553 โรงเรียนนี้ใช้เป็นสถานที่ในการถ่ายทำภาพยนตร์เรื่อง สิ่งเล็กเล็กที่เรียกว่า...รัก ที่แสดงนำโดย มาริโอ้ เมาเร่อ, พิมพ์ชนก ลือวิเศษไพบูลย์
# เมฆโพลาร์สตราโทสเฟียร์
เมฆโพลาร์สตราโทสเฟียร์ (, ย่อ PSCs) เป็นเมฆที่พบในชั้นสตราโทสเฟียร์แถบขั้วโลกที่ระดับความสูง 15,000–25,000 เมตร (49,000–82,000 ฟุต) พบเห็นได้ดีที่สุดช่วงสนธยาทางพลเรือนในฤดูหนาว หรือจุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 1–6 องศา เมฆชนิดนี้ปรากฏเป็นสีรุ้ง จึงมีชื่อเรียกอีกชื่อคือเมฆมุก (nacreous cloud) ตาม nacre วัสดุผสมของไข่มุกที่สะท้อนเป็นสีรุ้ง

เมฆโพลาร์สตราโทสเฟียร์ก่อตัวในชั้นสตราโทสเฟียร์ที่อุณหภูมิต่ำกว่า −78 °ซ (−108 °ฟ) สามารถเกิดได้ทั้งจากผลึกน้ำแข็งขนาดราว 10 ไมโครเมตรเพียงอย่างเดียว หรือผลึกน้ำแข็งทำปฎิกิริยากับสารเคมีที่ตกค้างในชั้นบรรยากาศ เช่น กรดไนตริก กรดซัลฟิวริก หรืออนุภาคที่เกิดจากภูเขาไฟระเบิด เนื่องจากชั้นสตราโทสเฟียร์มีความชื้นน้อยมาก เมฆชนิดนี้จึงมักจะก่อตัวในชั้นล่าง ๆ ใกล้กับรอยต่อกับชั้นโทรโพสเฟียร์ ควบแน่นโดยอาศัยกระแสอากาศปั่นป่วนจากคลื่นภูเขาเกิดเป็นแผ่นน้ำแข็งบาง ๆ โดยสีรุ้งที่ปรากฏเกิดจากดวงอาทิตย์ที่อยู่ต่ำกว่าขอบฟ้าส่องขึ้นมากระทบเมฆ ก่อนจะสะท้อนลงมาที่พื้นโลก

เมฆโพลาร์สตราโทสเฟียร์สามารถแบ่งได้เป็น 2 ชนิด คือ
 ชนิดที่ 1 เกิดจากผลึกน้ำแข็งทำปฎิกิริยากับกรดไนตริก และ/หรือกรดซัลฟิวริก ปรากฏเป็นชั้นคล้ายเมฆเซอร์โรสเตรตัส เมฆชนิดนี้เป็นปัจจัยหนึ่งของการลดลงของโอโซน เนื่องจากปฎิกิริยาการเกิดเมฆก่อให้เกิดอะตอมคลอรีนที่ทำลายชั้นโอโซน
 ชนิดที่ 2 เกิดจากผลึกน้ำแข็งเพียงอย่างเดียว เมฆชนิดนี้พบเห็นได้ยากในแถบอาร์กติก ก่อตัวที่อุณหภูมิต่ำกว่า -83 °ซ (−117 °ฟ)

 ระเบียงภาพ